Je sükajee tia, watüjaa aaꞌuchi nia sünain nüikkaleꞌerüin nikii süpüla tü wamakat nümüin. Maa aka tü kachueera ajapuluꞌujiakat anua, akaajaa nünüiki Maleiwa sünain sajapuluꞌuinjatüin waaꞌin. Jaꞌitaichi chain chi Maleiwakai iipünaa, nnojoishi wattain woulia. Müichia nnojolin anujulaain nia woulia, süka nuꞌunüichipain Jesús nümülatuꞌumüin süpüla nüsouktüinjachin nümüin waaꞌu, maa aka chi laülaashikai napüleerua na sacerdote judíokana paala suluꞌu tü aꞌwaajüleekat chi Maleiwakai sünain nikerolüin nünainmüin waneemüin saꞌata tü kuluulu sütaüjiakat tü paükat. Nia Jesús chi sacerdote müloꞌushikai süpüla kaꞌikat süpüshua maa aka naaꞌin Melquisedec sünain niꞌyataain nümüin Maleiwa.
y dijo: «Te bendeciré en gran manera y multiplicaré tu descendencia»